**OPŠTINA DANILOVGRAD**

**Sekretarijat za planiranje i uređenje prostora i zaštitu životne sredine**

U skladu sa Zakonom o zaštiti prirode (“Sl. list CG“, br. 54/16 i 18/19) i Odlukom o učešću lokalnog stanovništva u vršenju javnih poslova (“Sl.list RCG-opštinski propisi“, br. 12/05), Predsjednica opštine Danilovgrad je Zaključkom broj 01-2559/1 od 18.10.2019. godine, utvrdila Nacrt Studije zaštite i uspostavljanja zaštićenog prirodnog dobra Dolina rijeke Zete i Nacrt Odluke o proglašenju Parka Prirode „Rijeka Zeta“, kojim navedene nacrte stavlja na javnu raspravu.

**PROGRAM JAVNE RASPRAVE**

Povodom nacrta Studije zaštite i uspostavljanja zaštićenog prirodnog dobra Dolina rijeke Zete i Odluke o proglašenju Parka Prirode „Rijeka Zeta“, organizuje se javna rasprava, koja će trajati 22 dana, počev od 21.10.2019.godine, zaključno sa 11.11.2019.godine.

Predmetni nacrti će se objaviti na internet sajtu Opštine Danilovgrad **www.danilovgrad.me i** Glavnog grada Podgorica **www.podgorica.me**

Javni uvid u iste, može se izvršiti u prostorijama Sekretarijata za planiranje i uređenje prostora i zaštitu životne sredine Opštine Danilovgrad u ul. Blaža Mrakovića bb u Danilovgradu i u prostorijama Sekretarijata za planiranje prostora i održivi razvoj Glavnog grada Podgorica u ul. Vuka Karadžića 41, Podgorica.

Javne rasprave održaće se po sledećem rasporedu:

1. Velika sala Skupštine opštine Danilovgrad, dana 21.10.2019. godine, sa početkom u 12,00 časova.
2. OŠ „Njegoš“ u Spužu, dana 25.10.2019. godine, sa početkom u 18,00 časova.
3. JU „Centar za kulturu“ Danilovgrad, dana 11.11.2019. godine, sa početkom u 12,00 časova.

Javni uvid i javne rasprave će sprovesti Sekretarijat za planiranje i uređenje prostora i zaštitu životne sredine Opštine Danilovgrad i Sekretarijat za planiranje prostora i održivi razvoj Glavnog grada Podgorica.

Primjedbe, predlozi i sugestije dostavljaju se u pisanoj formi navedenim sekretarijatima na sledeće adrese: ul. Blaža Mrakovića bb Danilovgrad i ul. Vuka Karadžića 41, Podgorica, kao i na e-mail adrese: urbanizam.prostora@danilovgrad.me, sekretarijat.planiranje.uredjenje@podgorica.me do isteka roka za javni uvid.

Navedeni sekretarijati, razmotriće primjedbe, predloge i sugestije učesnika javne rasprave, nakon čega će se sačiniti Izvještaj o spovedenoj javnoj raspravi.